નવસારી શહેરના હદ વિસ્તરણનું ભૂત પુન: ધૂણવા માંડયુ છે. સરકારે અન્ય પાલિકાની જેમ નવસારી પાલિકા પાસે હદ વિસ્તાર અંગે માહિતી માગતા નવસારી પાલિકાએ સને 2012ના ઠરાવને ટાંકીને હદ વિસ્તાર અંગે નવસારીના ઓ.જી. વિસ્તાર (નજીકના 8 ગામો)ની માહિતી મોકલ્યાની જાણકારી મળી છે. છેલ્લા 14-15 વર્ષથી નવસારી મહાપાલિકાનું ભૂત ધૂણે છે. મહાપાલિકા ઉપરાંત નવસારી શહેરના હદ વિસ્તારની વાતો પણ છેલ્લા કેટલાક સમયથી ચાલે છે. જેમાં એકમાત્ર જલાલપોરનો નવસારી પાલિકા વિસ્તારમાં સમાવેશ થયો છે.